钦定古今图书集成/明伦汇编/氏族典/第282卷 > 汪文辉
## 钦定古今图书集成/明伦汇编/氏族典/第282卷 > 汪文辉

按《明外史汪文辉传》：“文辉，字德充，婺源人。嘉靖四十
四年进士，授工部主事，隆庆四年，改御史。高拱以内
阁掌吏部，权势烜赫，其门生韩楫辈并居言路，专务
搏击。文辉亦拱门生，心独非之。明年，疏陈四事，专责
言官。疏奏下之所司，拱恶其刺己，出为宁夏佥事。神
宗嗣位，拱罢政，召为尚宝卿，寻告归，久之卒。”